Ohjelman ovat kustantaneet Joyce Meyer Ministriesin tukijat.
Tulossa: Haluan, että opit tänään tunne-elämän terveydestä.
Aina emme edes odota parantumista sillä alueella.
Se ei ehkä ole helppoa eikä tunnu aluksi hyvältä, -
mutta usko minua: tasapainon löytäminen on vaivan arvoista.
JOYCE MEYER: ILOA ARKEEN Tunne-elämän terveys
Jumala ei pyydä sinua tekemään mitään, mikä ei koituisi hyväksesi.
Ymmärtäkää tämä. Jumala ei koskaan pyydä mitään.
Kun Hän pyysi, että alkaisin hoitaa vanhempiani, -
vaikka he olivat aina satuttaneet minua, -
Hän pyysi sitä minun takiani, ei heidän.
Mitä tahansa Jumala pyytää sinua tekemään nyt, -
tee se, koska vaikka se olisi vaikeaa, se on sijoitus.
Sijoituksesta on tulossa palkinto. Täällä on monia, -
jotka ovat vuosien varrella sijoittaneet tottelemalla Jumalaa.
Haluan kertoa teille, että palkinto ja palkkapäivä ovat tulossa.
Jumala haluaa teidän olevan ehyitä. Hän haluaa palkita teidät, -
mutta teidän on tehtävä, mitä Hän käskee.
Meidän on lopetettava selittely.
Jumalan kosto, Hän tuli lohduttamaan surevia.
Jes. 61:3. "antamaan Siionin sureville kyynelten sijaan -
ilon öljyä". Siion edustaa uskovia, ja joukossamme on monia surevia.
"...hiuksille tuhkan sijaan juhlapäähineen..."
Juhlapäähineen tuhkan sijaan.
Juhlapäähineen tuhkan sijaan, ei tuhkasi rinnalla.
Jumalallinen vaihtokauppa. Anna Hänelle se, mitä sinulla on, -
ja Hän antaa sinulle, mitä Hänellä on.
Luovu surustasi, ja Hän antaa sinulle iloa.
Luovu tuhkasta, ja saat juhlapäähineen.
Pukeudu ylistyksen viittaan, ja raskas olosi lähtee pois.
Nouse ylös joka aamu ja taistele hyvin.
Sanoipa mielesi mitä vain, keksi 7 asiaa, joista olet kiitollinen -
ja kiitä Jumalaa niistä pitkin päivää.
Se tulee auttamaan sinua.
Vaikket pitäisi työstäsi, kiitä siitä, että sinulla on työpaikka.
Vaikket voisi ostaa kaikkea, mitä haluat, pystyt ostamaan jotain.
Meidän on taisteltava vihollista vastaan.
Jae 7: "Teillä on ollut häpeää kaksin verroin, -
teitä on syljetty ja pilkattu, mutta nyt te saatte -
omassa maassanne kaksinkertaisen perinnön..."
Omassa maassaan, ei siis vasta kuoleman jälkeen taivaassa.
"...ja teillä on oleva ikuinen ilo. Minä, Herra, rakastan oikeutta."
Jumala muuttaa väärät asiat oikeiksi. Hän on oikeuden Jumala, -
mutta et saa Häneltä mitään, jos et usko Hänen sanaansa.
Kaikki tämä ei vain tipahda taivaasta syliisi.
Sinun on uskottava siihen tarpeeksi, että teet oman osasi.
Kukaan ei saa minua uskomaan, ettei Jumala muuttaisi elämääsi, -
jos teet, mitä Hän käskee sinun tehdä.
Joillakin siihen voi kestää kauan, emmekä ymmärrä, miksi, -
mutta Jumala on uskollinen.
Palaamme kohta konferenssiin, mutta uskon, että nyt on tärkeää -
käyttää hetki puhumalla parista asiasta, jotka koen tärkeiksi.
Ensinnäkin, kun tunne-elämäsi alkaa tervehtyä, -
huomaat, että sinusta tulee itsevarmempi.
Itsevarmuus on tärkeää. Ilman sitä emme voi saavuttaa mitään.
Vaikka sinulla olisi mitä lahjoja tai saisit huipputilaisuuksia, -
et pysty hyödyntämään niitä, jos sinulta puuttuu itsevarmuutta.
Kyse ei ole siitä, tunnetko olosi itsevarmaksi.
Itsevarmuus on olotila, ei välttämättä tunne.
En aina tunne oloani itsevarmaksi, kun tulen studioon puhumaan, -
mutta jos astun esiin rohkeasti ja alan käyttää lahjaani, -
tunteet seuraavat perässä. Haluan puhua sinulle -
muutamasta raamatunkohdasta sekä itsevarmuudesta.
Ensinnäkin Ef. 1:3―4:ssa sanotaan: "Ylistetty olkoon meidän Herramme -
Jeesuksen Kristuksen Jumala ja Isä! Hän on siunannut meitä kaikella -
Hengen siunauksella, taivaallisilla aarteilla Kristuksessa."
Mietipä sitä. Raamattu sanoo, että meitä on siunattu -
kaikella Hengen siunauksella, jota ikinä voimme haluta, -
joten ei Jumala pyydä meitä tekemään jotain -
siunaamatta meitä itsevarmuudella, jotta voimme tehdä sen.
Voimme olla luottavaisia, koska Raamattu sanoo toistuvasti, -
että Jumala rakastaa meitä. Muista, että Jumala rakastaa sinua.
Seuraavassa jakeessa sanotaan: "Jo ennen maailman luomista -
hän on valinnut meidät Kristuksessa -
olemaan edessään pyhiä -
ja nuhteettomia Kristuksesta osallisina."
Kuvittele! Jumala rakastaa sinua ja on valinnut sinut.
Hän näkee sinut nuhteettomana. Jos haluat suhteen Kristuksen kanssa, -
olet pyytänyt Häntä sydämeesi, luet Hänen sanaansa, -
teet sitä, minkä tiedät oikeaksi ja kuljet Herran kanssa, -
Hän näkee sinut kuin olisit jo päässyt maaliin.
Olemme Hänen edessään nuhteettomia rakkaudessa.
Jumala ei siis syytä meitä tai muistuta meitä virheistämme.
Hänessä, ei tunteissamme tai siinä, miten maailma meidät näkee, -
Hänessä saamme syntimme anteeksi ja pelastumme Hänen verensä kautta.
Syntimme ja väärät tekomme annetaan anteeksi.
Virheemme ja heikkoutemme pyyhitään pois, koska Hän rakastaa meitä.
Jumala siirtää syntimme niin kauas kuin itä on lännestä, -
eikä enää muista niitä. Se antaa itsevarmuutta.
Kol. 2:10 on minulle rakas raamatunkohta.
Minusta tuntui vuosikausia, että minulta puuttui jotain.
En tuntenut olevani kokonainen. Monet tuntevat samoin.
"Voisin paremmin, jos minulla olisi mies, lapsia, parempi työ, -
hienompi auto tai jos kuuluisin parempaan sosiaaliluokkaan."
Tuossa jakeessa on meille todella hyviä uutisia.
"ja hänen yhteydessään..." Jos olet ottanut Jeesuksen vastaan -
Pelastajanasi, olet Hänessä ja Hän sinussa.
"myös te olette tulleet tästä täyteydestä osallisiksi."
Kristuksessa olette täynnä Isää, Poikaa ja Pyhää Henkeä -
ja olette hengellisesti täysimittaisia.
"Hän on kaikkien valtojen ja voimien pää."
Toisen käännöksen mukaan olemme kokonaisia Hänessä.
Ajatella! Olet Hänessä kaikkea sitä, mitä sinun pitää olla.
Vaikket olisi naimisissa, olet kokonainen Hänessä.
Jos olet leski, saatat tuntea olosi oudoksi pariskuntien keskellä, -
mutta Kristuksessa olet kokonainen.
Jos vanhempasi kohtelivat sinua kaltoin eivätkä halunneet sinua, -
saatat kokea olevasi arvoton etkä ole itsevarma.
Sinun on tärkeä ymmärtää, että Hänessä olet kokonainen.
Toivottavasti joku kuuntelee ja ymmärtää tämän.
Kristuksessa olet kokonainen. Vertailetko itseäsi toisiin?
Sinun ei tarvitse, koska Gal. 3:28 sanoo: -
"Yhdentekevää, oletko juutalainen vai kreikkalainen, -
orja vai vapaa, mies vai nainen, sillä Kristuksessa -
Jeesuksessa te kaikki olette yksi." Rakastan tuota jaetta.
En ole muita parempi tai huonompi, etkä sinäkään ole.
Emme saa vertailla, koska arvomme perustuu -
yksin siihen, mitä olemme Hänessä. Koska Jumala välitti meistä niin, -
että maksoi pelastuksestamme kalliin hinnan, -
meidän täytyy olla Hänelle paljon arvokkaampia kuin kuvittelemme.
Lopuksi haluaisin lukea jakeen Fil. 3:3 -
ja kysyä, mistä itsevarmuutesi on peräisin.
Löydätkö sen ulkonäöstäsi, ystävistäsi, koulutuksestasi, -
asuinalueestasi, autostasi tai yhteiskuntaluokastasi -
tai ruumiisi koosta? Fil. 3:3 sanoo: -
"Todellisia ympärileikattuja olemme me, jotka palvelemme Jumalaa -
Hengen ohjaamina, ylpeilemme Kristuksesta Jeesuksesta -
emmekä luota mihinkään omaamme."
Emme luota ulkomuotoon tai fyysiseen olemukseemme.
Itsevarmuutemme ei tule perustua ulkonäköömme, ystäviimme -
tai koulutukseemme, vaan se perustuu Kristukseen.
Jos varmuutemme perustuu Häneen, se on meillä aina.
Kun olen epävarma, voin sanoa, että olen edelleen Kristuksessa, -
joten menen eteenpäin aivan kuin kokisin oloni itsevarmaksi -
ja uskon, että tunteeni seuraavat päätöstäni.
Palataan konferenssiopetukseen. Muista: Jumala rakastaa sinua -
ja itsevarmuutesi tulee aina perustua siihen, kuka olet Hänessä.
Tunne-elämältään sairaita ihmisiä on satutettu, -
eivätkä he ole toipuneet siitä. Heidän tunteensa ovat sekaisin.
Kerron esimerkin. Vuosia sitten kärsin vaivasenluusta, -
luultavasti siksi, että olin kulkenut vuosia korkokengissä.
En voinut jättää sitä huomiotta, koska se oli kivulias.
Se oli todella kipeä, joten poistatin sen.
Jalkani vaivaavat minua joskus edelleen, kun seison pitkään.
Ne puutuvat, ja niitä kihelmöi ja polttaa.
Menin lääkäriin, ja hän kertoi minulle joitakin asioita.
Yksi niistä oli, että jalassani oli arpikudosta.
Jos arpikudosta ei hoideta pois, -
sitä kertyy lisää kerros toisensa päälle.
Sitä oli niin monta kerrosta, että se vaikutti tuntemiseen.
Yritän käyttää tätä esimerkkinä siitä, että monien elämässä -
on tapahtunut asioita, joita ette ole antaneet Jumalan käsitellä, -
joten teihin on kertynyt arpikudoskerroksia.
Lopulta tunteenne ovat menneet sekaisin.
Kun tunteet ovat sekaisin, on vaikea toimia ihmissuhteissa.
Ette ajattele ja tunne oikein, joten toimittekin väärin.
Jumala haluaa parantaa teidät, ja Hän pyytää teiltä sitä, -
että uskotte Hänen sanaansa enemmän kuin omia tunteitanne -
ja enemmän kuin sitä, mitä ajattelette.
Mitä luulette Jumalan ajattelevan teistä?
Niin monet ihmiset kokevat olonsa kurjaksi, -
mutta Jumala rakastaa teitä ja sanoo, että olette arvokkaita.
Niin arvokkaita, että Hän uhrasi Poikansa.
Älä sano, että Hän kuoli kaikkien puolesta.
Hän kärsi sen kaiken sinun vuoksesi, joka katsot tätä tv:stä.
Ja sinun. Hän olisi tehnyt sen, vaikka olisit ainoa ihminen täällä.
Hän kutsuu sinua läheiseen suhteeseen kanssaan.
Universumin Voima haluaa tulla elämään sisälläsi -
ja puhua kanssasi elämästäsi.
Hän täyttää sinut Hengellään ja antaa sinulle lahjoja ja kykyjä.
Hän antaa sinulle kyvyn tehdä asioita.
Sinun ei tarvitse inhota tai vihata itseäsi -
tai vahingoittaa itseäsi, -
viillellä tai lyödä itseäsi tai sairastua syömishäiriöön, -
jäädä koukkuun alkoholiin tai huumeisiin, joilla turrutat kipusi.
Sinun ei tarvitse elää niin eikä tulla riippuvaiseksi -
pelaamisesta tai shoppailusta tai sairastua masennukseen.
Sinun on sen sijaan päästettävä Hänet sisään sotkuihisi.
Älä tukahduta ongelmiasi, silloin et koskaan pääse niistä yli.
Kutsun kaikkia, joiden on annettava itsensä kokonaan Jumalalle, -
sanomaan: "Olen tässä, sido minut alttariin, jos Sinun täytyy.
Älä päästä minua pakoon, vaan tee, mitä haluat.
Kieltäydyn pysymästä tällaisena, haluan muuttua.
En jää sellaiseksi kuin olen, haluan muuttua."
Sanokaa Hänelle: "Haluan lakata ajattelemasta koko ajan itseäni.
En jaksa enää vertailla itseäni muihin. Haluan unohtaa itseni."
Haluan sanoa joka aamu: "Tässä olen, mihin tarvitset minua?"
Onko Sinulla minulle tehtävä? Haluan auttaa jotakuta.
Haluan saada jonkun hymyilemään tai nauramaan.
Haluan olla rakentamassa jotakuta.
En voi enää laulaa "Entä minä?" -laulua -
tai tätä toista, jota lauloin ennen: "Olin aina mielessäin..."
Miten kapea näkökulma elämään!
Tunteeko kukaan muu Jumalan tulen palavan sydämessään tänä iltana?
Ettekö halua jotain parempaa kuin tuollainen kurja elämä?
Teidän on tehtävä rauha itsenne kanssa.
En tee sitä robottijuttua tänään, olette nähneet sen jo.
Hyvä on sitten.
Olin ennen todella itsekäs. Eräänä aamuna vuosia sitten heräsin, -
makasin sängyssäni ja ajattelin jälleen kerran itseäni.
Mietin, miten saisin sinä päivänä kaikki tekemään, mitä halusin -
ja miten kukaan ei välittänyt minusta. Entä minä, entä minä?
Pyhä Henki sanoi minulle, että muistutin robottia.
Ikään kuin paholainen olisi aamuisin virittänyt minut päivään.
Entä minä? Entä minä?
Tällaisena Pyhä Henki näki minut kaiken päivää: -
Entä minä? Entä minä? Entä minä?
Jossain vaiheessa en enää kestänyt tuollaista elämää.
Haluan rakastaa itseäni ja sitten lakata ajattelemasta itseäni.
Kuka haluaa käyttää koko päivän ajatellen: "Minä, minä, minä"?
Tee rauha itsesi kanssa. Voisiko joku tehdä niin tänä iltana?
Jos et tee rauhaa itsesi kanssa, et voi tuoda rauhaa ihmissuhteisiin, -
koska olet koko ajan suuttunut, huolissasi tai turhautunut jostain.
Ja mitä vähemmän pidät itsestäsi, sitä helpommin suutut jostakin.
Tee rauha kykyjesi kanssa. Hyväksy paikkasi elämässä -
ja se, mitä olet kutsuttu tekemään.
Vaikka kuinka haluaisit laulaa kuin Martin, et ehkä osaa.
Aina lahjat eivät tunnu reiluilta.
Martinkin laulaa upeasti ja on vielä lisäksi älyttömän söpö!
Halusitpa tehdä mitä vain, voit tehdä vain sen, mihin pystyt.
Monet haluavat olla parhaita jossakin, mutta ovatkin kakkosia -
ja murehtivat koko elämänsä sitä, etteivät ole ykkösiä.
Voit päättää olevasi maailman paras kakkosena olemisessa.
Voit yhä olla paras, mutta olet sitä siinä, -
mitä Jumala haluaa sinun tekevän, ei siinä, mitä itse haluat.
Tee rauha reisiesi kanssa.
Tee rauha isojen jalkojesi, nenäsi sekä muiden "virheidesi" kanssa.
Minä jouduin tekemään rauhan ääneni kanssa.
En kuulosta pieneltä, sirolta naiselta.
Ihmiset kuvittelevat, että olen kaksimetrinen ja karvainen.
Eräs iso, roteva kaveri tuli moottoripyörällä kokoukseeni.
Hänellä oli tatuointeja ja nahkavaatteet.
Nousin autostani, kun hän ajoi viereeni ja sanoi: -
"Hei, sisko! Haluan kertoa sinulle jotain:
Olin miehinen mies enkä sallinut naisten opettaa itselleni mitään, -
mutta olit jo muuttanut elämäni, kun tajusin, että olet nainen."
Tuolloin esiinnyin vain radiossa, joten kukaan ei nähnyt minua.
Ja yhä edelleen monet sanovat nähdessään minut: -
"Olet niin paljon pienempi kuin kuvittelin."
Olin ennen todella epävarma äänestäni, mutta nyt hyväksyn sen.
Vähän aikaa sitten soitin kylpylään varatakseni kasvohoidon.
Hoitaja kysyi, millaisen hoidon haluaisin.
Kerroin sen ja sanoin nimeni: "Joyce Meyer".
Hän kysyi: "Onko sinulla karvoitusta kasvoissasi?"
En ymmärtänyt, mitä hän tarkoitti, joten mietin, -
että onhan minulla kulmakarvat ja silmäripset, -
ja itse asiassa poistin juuri viikseni edellisellä viikolla.
Mietin sitäkin, että kaikillahan on kevyttä nukkaa kasvoissaan.
Joten sanoin: "Kaikillahan sitä vähän on."
Hän sanoi: "Tarkoitin, että onko sinulla partaa tai viiksiä?"
Joskus ennen tuo olisi masentanut minut kahdeksi viikoksi.
En olisi uskaltanut enää edes avata suutani, -
mutta nyt se oli minusta hassua.
Minä ja Dave nauroimme sille kippurassa puoli tuntia.
Toivoin, että juuri hän tekisi kasvohoitoni, -
ja minut tosiaan laitettiin hänelle.
Hän pahoitteli erehdystään vuolaasti.
Elämässänne on asioita, joiden kanssa teidän on tehtävä rauha.
On aika lakata olemasta epävarma ja pelokas -
ja roikkumasta kiinni vanhassa roskassa, tuhkassasi.
Älä jää jumiin hetkeen, jolloin sinulle tapahtui jotain, -
jolle et voi mitään. Et voi saada sitä tekemättömäksi, -
mutta voit antaa anteeksi, jolloin se ei hallitse tulevaisuuttasi.
Voit lakata olemasta tunneraunio ja päästää Jumalan jokaiselle -
elämäsi alueelle ja antaa Hänen tehdä, mitä haluaa.
Kun etsimme Jumalan tahtoa, voimme saada rauhan tunne-elämäämme.
Jos todella haluat sitä, mitä Jumala haluaa, -
saat palkinnoksi rauhan. Room. 12:2:ssa sanotaan, -
ettei meidän tule mukautua maailman menoon, vaan uudistua mieleltämme.
Oikeat ajatukset vaikuttavat tunteisiimme.
Huomaamme, että Jumala oli tosissaan sanoessaan, -
että Hänellä on hyvä suunnitelma.
Uskomme, että seuraavista opetuksista on apua.
Tämä on viiden cd-levyn opetukseni "Itsevarma nainen".
Haluan sanoa miehille, että satuin kirjoittamaan naisille, -
mutta jos tarvitset apua tällä alueella, voit hyvin -
korvata sanan "nainen" sanalla "mies".
Takaan, että opetus siunaa niin miehiä kuin naisiakin.
Saat myös John ja Stasi Eldredgen kirjan "Valloittava salaisuus".
Se on hieno kirja. Olen lukenut sen, ja se siunasi minua todella.
Näiden avulla voit tulla sellaiseksi kuin Jumala haluaa -
sinun olevan. Siunausta!
Joyce Meyerin opetus "Itsevarma nainen" -
haastaa sinut etsimään Jumalan näkyä.
Jos tilaat tämän viisituntisen opetuksen, saat myös kirjan -
"Valloittava salaisuus", joka kertoo naisen sielun salaisuudesta.
Soita ruudulla näkyvään numeroon tai tee tilaus nettisivulla.
Seuraavassa jaksossa: Jumala on todellinen.
Hän tietää nimesi ja hiustesi määrän -
ja miten monta kyyneltä olet vuodattanut.
Uusi kirjani antaa tuoreen näkökulman siihen, -
millainen suhde meillä tulee olla itseemme.
Meidän ei pidä olla itsekeskeisiä, -
mutta välillä on hyvä hemmotella itseään.
Juhli voittojasi elämässä, se auttaa pitämään tasapainon.
Uskon, että kirjani viesti on tärkeä ja hyödyllinen.
"Syö keksi, osta kengät", saatavana Joyce Meyer Ministriesiltä.
Toivoisitko voivasi ottaa Joycen mukaan kaikkialle? Nyt voit.
Lataa ilmainen video iTunesista tai sivulta joycemeyer.org.
Mihin rahat menevät? Ota selvää osoitteessa joycemeyer.org
ILOA ARKEEN
Suomennos: Anni Joukanen
Ohjelman ovat kustantaneet Joyce Meyer Ministriesin tukijat.